
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 801 


21 Νοεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

1) Χαρακτηρισμός της Κάτω Περιφερειακής Οδού της πό- 
λεως Παραμυθιάς Θεσπρωτίας μήκους 1750 γπ από χθ 
54+750 μέχρι χθ 56+500 της Εθνικής Οδού (19) του 
Τριτεύοντος Δικτύου «Αρχάγγελος - Γλυκή- Παραμυθιά 
- Νεράιδα» με αφετηρία χιλιομέτρησης τον Αρχάγγελο. 

2) Εφαρμογή του άρθρου 3 του ΠΔ 209/98 για την εγκε¬ 
κριμένη Οριστική Μελέτη Οδοποιίας του έργου «Κατα¬ 
σκευή οδού παράκαμψης Παραμυθιάς (Α' Φάση)» 
(Εγκριτική Απόφαση ΓΓΔΕ/τέως 7η ΠΥΔΕ/ΔΣΕ/Τμήμα 

Μελετών/64/ 28-4-87). 1 

Χαρακτηρισμός ως διατηρητέου του κτιρίου που βρίσκεται 
στην Ξάνθη και επί των οδών Θεσσαλονίκης και Αβδήρων 
αριθ. 22 και καθορισμός ειδικών όρων και περιορισμών δό¬ 
μησής του, φερόμενου ως ιδιοκτησίας Ευτέρπης Τσακίρη 2 
Χαρακτηρισμός ως διατηρητέου του κτιρίου που βρί¬ 
σκεται στο Κρατερό Φλώρινας και επί της κεντρικής 
πλατείας του χωριού και καθορισμός ειδικών όρων 
και περιορισμών δόμησής του, φερόμενου ως ιδιο¬ 
κτησίας του Δήμου Κ. Κλεινών Ν. Φλώρινας. 3 

Χαρακτηρισμός ως διατηρητέου του κτιρίου του Δημοτι¬ 
κού Σχολείου Ακρίτα Φλώρινας, επί της κεντρικής 
οδού του χωριού και καθορισμός ειδικών όρων και πε¬ 
ριορισμών δόμησής του, φερόμενου ως ιδιοκτησίας 


του Δήμου Κ. Κλεινών Φλώρινας. 4 

Αναστολή έκδοσης οικοδομικών αδειών αλλαγής χρήσης 
στις αγορές «Βατικιώτη», «Βλάλη»,»Μπεζεστένι» του 
ιστορικού εμπορικού κέντρου της Θεσσαλονίκης. 5 

ΑΠΟΦΑΣΕΙ Σ 

Αριθ. ΔΜΕΟ/ε/1023 (1) 


1) Χαρακτηρισμός της Κάτω Περιφερειακής Οδού της πόλεως 
Παραμυθιάς Θεσπρωτίας μήκους 1750 γπ από χθ 54+750 
μέχρι χθ 56+500 της Εθνικής Οδού (19) του Τριτεύοντος 
Δικτύου «Αρχάγγελος - Γλυκή- Παραμυθιά - Νεράιδα» με 
αφετηρία χιλιομέτρησης τον Αρχάγγελο. 2) Εφαρμογή του 
άρθρου 3 του ΠΔ 209/98 για την εγκεκριμένη Οριστική Με¬ 
λέτη Οδοποιίας του έργου «Κατασκευή οδού παράκαμψης 
Παραμυθιάς (Α' Φάση)» (Εγκριτική Απόφαση ΓΓΔΕ/τέως 
7η ΠΥΔΕ/ΔΣΕ/Τμήμα Μελετών/64/28-4-87). 

Ο ΥΠΟΥΡΓΟΣ 

ΠΕΡΙΒΑΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 


2. Το Π Δ 69/88 «Οργανισμός της Γενικής Γραμματείας Δη¬ 
μοσίων Έργων, όπως τροποποιήθηκε και ισχύει. 

3. Το Ν. 3155/55 «Περί κατασκευής και συντηρήσεως Οδών». 

4. Το Π Δ της 9-8-55 «Περί καθορισμού των Εθνικών Οδών 
κατά τις διατάξεις του Ν. 3155 και την Γ. 25871/9-7-63 Από¬ 
φαση του Υπουργού Δημοσίων Έργων «Περί αριθμήσεως 
των Εθνικών Οδών». 

5. Τον Ν. 1418/84 «Δημόσια Έργα και ρυθμίσεις συναφών 
θεμάτων και ειδικότερα την παράγραφο 3 του άρθρου 25. 

6. Την Απόφαση Δ16α/04/773/29-11-90 «Περί εξαίρεσης Δι¬ 
οικητικών Πράξεων ή Εγγράφων από τον κανόνα των τριών 
υπογραφών». 

7. Την Απόφαση ΔΜ ΕΟ/ε/0/1308/15-12-95 (ΦΕΚ30Β/19-1-96) 
Κατάταξη Εθνικών Οδών Περιφερειών Αττικής, Στερεάς Ελλά¬ 
δας, Θεσσαλίας, Ηπείρου, Μακεδονίας και Θράκης σε Βασικό 
(Πρωτεύον), Δευτερεύον καιΤριτεύον Εθνικό Οδικό Δίκτυο. 

8. Το Π Δ 209/98 «Λήψη μέτρων για την ασφάλεια της υπε¬ 
ραστικής συγκοινωνίας». 

9. Το Ν 653/77 «Περί υποχρεώσεως των παρόδιων ιδιοκτη¬ 
τών για τη διάνοιξη Εθνικών Οδών κλπ, όπως τροποποιήθηκε 
και συμπληρώθηκε μέχρι σήμερα και το Ν Δ 929/79 «Περί 
εκτελέσεως του άρθρου του Ν. 653/77. 

10. Την ανάγκη διασαφήνισης του χαρακτηρισμού του Οδι¬ 
κού Δικτύου που αναφέρεται στο θέμα, για να εναρμονίζονται 
οι ανάλογες νομοθετικές διατάξεις. 

Και αφού είδαμε: 

1) Το έγγραφο με αριθμ. πρωτ. 3451/14-9-99 της Περιφέ¬ 
ρειας Ηπείρου/ Διεύθυνση Δημοσίων Έργων/Τμήμα Συγκοι¬ 
νωνιακών Έργων δια του οποίου προτείνεται ο χαρακτηρι¬ 
σμός του ενθέματι οδικού τμήματος ως Εθνικού. 

2) Το έγγραφο με αριθμ. πρωτ. 2360/1-9-99 της Διεύθυνσης 
Ελέγχου Συντήρησης Έργων Περιφέρειας Ηπείρου, Τμήματος 
Συντήρησης δια του οποίου συμφωνεί με τον χαρακτηρισμό 
της Κάτω Περιφερειακής Οδού Παραμυθιάς ως Εθνικής Οδού. 

3) Την Απόφαση έγκρισης της Οριστικής μελέτης οδοποι¬ 
ίας νέας χάραξης Παράκαμψης Παραμυθιάς στα πλαίσια του 
έργου: «Κατασκευή οδού παράκαμψης Παραμυθιάς (Α' Φά¬ 
ση) που εξεδόθη από το ΥΠ ΕΧΩΔΕ/ΓΓΔ Ε/τέως 7η ΠΥΔΕ/ 
Διεύθυνση Συγκοινωνιακών Έργων/Τμήμα Μελετών με 
αριθμ. πρωτ. 64/28-4-87. 

4) Το έγγραφο με αριθμ. πρωτ. 5237/28-7-99του Δήμου Πα¬ 
ραμυθιάς δια του οποίου προτείνεται να χαρακτηρισθεί ο κά¬ 
τω περιφερειακός δρόμος της πόλης ως Εθνική Οδός. 

5) Την Τεχνική Έκθεση του Δήμου Παραμυθιάς σύμφωνα με 
την οποία η κάτω περιφερειακή οδός πόλεως Παραμυθιάς απο¬ 
τελεί ουσιαστικά τμήμα της Εθνικής Οδού (19) καθόσον έχει 
αναλάβειτον υπεραστικό κυκλοφοριακό φόρτο της περιοχής. 

6) Το έγγραφο με αριθμ. πρωτ. 984/28-8-00 της Περιφέρει¬ 
ας Ηπείρου/Διεύθυνση Δημοσίων Έργων/Τμήμα Συγκοινω¬ 
νιακών Έργων δια του οποίου διαβιβάζονται προς την Υπηρε¬ 
σία μας όλα τα συμπληρωματικά στοιχεία τα ζητηθέντα με το 
ΔΜΕΟ/ε/956/1-12-99 δικό μας έγγραφο, και επειδή: 

1) Το συγκεκριμένο οδικό τμήμα δεν είναι χαρακτηρισμένο, 
έχει όμως τα γεωμετρικά χαρακτηριστικά Εθνικής Οδού και 
αποτελεί βελτιωμένη παραλλαγή του τμήματος της Εθνικής 
Οδού (19) που διέρχεται μέσα από το κέντρο της πόλης. 

2) Η Κάτω Περιφερειακή Οδός Παραμυθιάς λειτουργεί ου¬ 
σιαστικά σαν Εθνική Οδός παραλαμβάνοντας την υπεραστική 
κυκλοφορία που προηγουμένως διεξήγετο μέσω της υφισταμέ- 
νης Εθνικής Οδού (19) προκαλώντας συμφόρηση και όχληση 
στον πολεοδομικό ιστό του οικισμού και εγκυμονώντας σοβα¬ 
ρούς κινδύνους για την ασφάλεια της κυκλοφορίας εξ αιτίας 
των ελλιπών και ανεπαρκών γεωμετρικών στοιχείων της αρχι¬ 
κής χάραξης της Εθνικής Οδού (19). 

3) Με την μετάθεση των βασικών λειτουργιών του τμήμα¬ 
τος της ΕΟ (19), που διασχίζειτο κέντρο του Δήμου Παραμυ¬ 
θιάς, στην Κάτω Περιφερειακή Οδό, έχει ανακουφισθεί ση¬ 
μαντικά τόσο το αστικό κέντρο όσο και η ευρύτερη περιοχή 
μέσα στα όρια του Δήμου. 

4) Η εν θέματι οδός έχει ήδη κατασκευασθεί και παραδοθεί 
στην κυκλοφορία από το 1985. 

5) Σύμφωνα με την παράγραφο 3 του άρθρου 25 του Ν. 
1418/84 επιτρέπεται: «σε περίπτωση αμφιβολίας σχετικά με 
τον χαρακτηρισμό τμημάτων οδών ως Εθνικών ή Επαρχιακών 
λόγω παραλλαγών ή χρησιμοποίησής τους ως κλάδων κυκλο- 
φοριακών κόμβων ή για άλλους ανάλογους λόγους, ο καθορι¬ 
σμός να γίνεται με απόφαση του (τότε) Υπουργού Δημοσίων 
Έργων (και τώρα ΥΠΕΧΩΔΕ) που δημοσιεύεται στην Εφημερί¬ 
δα της Κυβέρνησης», αποφασίζουμε: 

1) Εγκρίνουμε να ενταχθεί στο Εθνικό Οδικό Δίκτυο της Χώρας 
η Κάτω Περιφερειακή Οδός πόλεως Παραμυθιάς Θεσπρωτίας, 
μήκους 1750πι, με αρχή τη χθ 54+750 και τέλος τη χθ 56+500 
της Εθνικής Οδού (19) του Τριτεύοντος Δικτύου: «Αρχάγγελος- 
Γλυκή - Παραμυθιά - Νεράιδα» με αφετηρία χιλιομέτρησης τον 
Αρχάγγελο που αποτελεί βελτιωμένη παραλλαγή αυτής στο 
τμήμα της το διερχόμενο εκ του κέντρου της πόλης και να κατα¬ 
ταχθεί στο Τριτεύον Εθνικό Οδικό Δίκτυο με αρίθμηση (19) όπου 
ανήκει και η ως άνω Εθνική Οδός στο αναφερόμενο τμήμα της. 

2) Απαγορεύουμε την έκδοση οικοδομικών αδειών για ανέ¬ 
γερση κτισμάτων και εκτέλεση οικοδομικών εργασιών στη 
ζώνη διέλευσης της οδού, όπως καθορίζειτο άρθρο 3του ΠΔ 
209/98, για την εγκεκριμένη Οριστική Μελέτη οδοποιίας του 
έργου: «Κατασκευή Οδού Παράκαμψης Παραμυθιάς (Α' Φά¬ 
ση)» (Αριθμός Έργου 8471032 ΔΕ - Εγκριτική Απόφαση 
ΓΓΔΕ/τέως 7η ΠΥΔΕ 64/28-4-87). 

Η απόφαση αυτή, από τις διατάξεις της οποίας δεν προκα- 
λείται δαπάνη σε βάρος του Κρατικού Προϋπολογισμού, να 
δημοσιευτεί στην Εφημερίδα της Κυβερνήσεως. 

Αθήνα, 7 Νοεμβρίου 2000 

Ο ΥΠΟΥΡΓΟΣ 

ΚΩΝ/ ΝΟΣ ΛΑΛΙΩΤΗΣ 

Αριθ. 2594 (2) 

Χαρακτηρισμός ως διατηρητέου του κτιρίου που βρίσκεται 
στην Ξάνθη και επί των οδών Θεσσαλονίκης και Αβδήρων 
αριθ. 22 και καθορισμός ειδικών όρων και περιορισμών δό¬ 
μησής του, φερόμενου ως ιδιοκτησίας Ευτέρπης Τσακίρη. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (ΦΕΚ210 Α') «Γενικός Οικοδομικός Κα¬ 


νονισμός» και ειδικότερα του άρθρου 4 αυτού, όπως το άρθρο 
αυτό τροποποιήθηκε μετοΝ. 1772/1988-ΦΕΚ 91 Α'),συμπλη¬ 
ρώθηκε με το άρθρο 22 του Ν. 2300/1995 (ΦΕΚ 69 Α') και αντι- 
καταστάθηκε με το άρθρο 3 του Ν. 2831/2000 ( ΦΕΚ 140 Α') 
«Τροποποίηση των διατάξεων του Ν. 1577/1985 «Γενικός Οι¬ 
κοδομικός Κανονισμός» και άλλες πολεοδομικές διατάξεις». 

• Του Π.Δ. 358/1986 (ΦΕΚ 158 Α') «Καθορισμός αρμοδιοτή¬ 
των Υπουργείου Βόρειας Ελλάδας» και ειδικότερα του άρθρου 
2 παρ. δ (αα) και (δδ), που αναφέρονται στο χαρακτηρισμό κτι¬ 
ρίων ως διατηρητέων ή οικισμών ή τμημάτων αυτών ως παρα¬ 
δοσιακών και στην προστασία των ιστορικών τόπων, αντίστοιχα. 

• Του Π.Δ. 92/1987 (ΦΕΚ 51 Α) «Οργανισμός Υπουργείου 
Βόρειας Ελλάδας», όπωςτροποποιήθηκε και συμπληρώθηκε 
με τις διατάξεις του Π.Δ/τος 492/1988 (ΦΕΚ 224 Α). 

• Του άρθρου 29Α'του Ν. 1558/1985 «Κυβέρνηση και Κυ¬ 
βερνητικά Όργανα» (Α' 137), που προστέθηκε με το άρθρο 27 
του Ν.2081/1992 (ΑΊ54) και αντικαταστάθηκε με την παρα- 
γρ. 2ατου άρθρου 1 του Ν. 2469/1997 (Α'38). 

2. Την απόφαση Υ.704/19.8.1988 (ΦΕΚ 575 Β') του Πρωθυ¬ 
πουργού, για τη μετονομασία του Υπουργείου Βόρειας Ελ¬ 
λάδας σε Υπουργείο Μακεδονίας - Θράκης. 

3. Το έγγραφο με αρ. πρωτ. 3455/4-5-99 της Διεύθυνσης 
Πολεοδομίας Ξάνθης, για το χαρακτηρισμό ως διατηρητέου 
του κτιρίου της οδού Αβδήρων αριθ. 22. 

4. Την από 27.10.1999 αιτιολογική έκθεση της Διεύθυνσης 
Πολιτισμού του Υπουργείου Μακεδονίας - Θράκης. 

5. Την έκθεση ανάρτησης με αρ. πρωτ. 16722/4.8.2000 και 
την έκθεση καθαίρεσης με αρ. πρωτ. 19516/5.9.2000, χωρίς 
ένσταση της ιδιοκτήτριαςτου υπόψη κτιρίου, αποφασίζουμε: 

1. Χαρακτηρίζουμε ως διατηρητέο το κτίριο που βρίσκεται 
στην Ξάνθη και επί των οδών Αβδήρων 22 και Θεσσαλονίκης 
φερόμενο ως ιδιοκτησίας Ευτέρπης Τσακίρη, όπως φαίνεται 
στο συνημμένο τοπογραφικό διάγραμμα σε κλίμακα 1:500, 
που θεωρήθηκε από τη Δ/νση Πολιτισμού του ΥΜΑΘ και που 
σε σμίκρυνση αντίτυπό του δημοσιεύεται με την απόφαση 
αυτή, για τους παρακάτω λόγους: 

α. Ο χαρακτηρισμός αφορά το κυρίως κτίριο και όχι την μετα¬ 
γενέστερη ισόγεια προσθήκη στο πλάι επί της οδού Αβδήρων. 

β. Πρόκειται για διώροφο πέτρινο κτίριο λαϊκής αρχιτεκτονι¬ 
κής με κεραμοσκεπή. Ανάγεται στην εποχή του μεσοπολέμου 
και έχει νεοκλασσικό χαρακτήρα, ο οποίος τονίζεται με το 
κεντρικό εξώστη, αλλά και το λιτό διάκοσμο της όψης. Στο ισό¬ 
γειο και στο κέντρο της κύριας όψης βρίσκεται η είσοδος η οποία 
προστατεύεται από τον εξώστη. Το ισόγειο φαίνεται ότι υπέστη 
αλλοιώσεις κυρίως στα ανοίγματατωνπαραθύρων και δημιουρ¬ 
γεί το μη συμμετρικό του κτιρίου. Τα ανοίγματα τονίζονται ιδιαί¬ 
τερα με τα υπέρθυρα και παραστάδες. Τα κουφώματα είναι ξύ¬ 
λινα και σε ορισμένα παράθυρα υπάρχουν σιδεριές. Ενδιαφέρον 
στοιχείο που προβάλλεται στις όψεις είναι οι παραστάδες στις 
γωνίες του κτιρίου. Όλη η διάταξη του κτιρίου και η οργάνωση 
των όψεων δίνουν ένα ενδιαφέρον αρχιτεκτονικό σύνολο παρά 
τα όποια μικρά προβλήματα που παρουσιάζει το κτίσμα. 

Το υπόψη κτίσμα βρίσκεται σε ένα οικοδομικό τετράγωνο, 
το οποίο δεν έχει αλλοιωθεί και εξακολουθεί να διατηρεί τον 
παραδοσιακό του χαρακτήρα. Δίπλα του βρίσκονται κτίρια 
συνοδείας και μαζί μ’ αυτά δίνουν στην συγκεκριμένη περιοχή 
μια παραδοσιακή ατμόσφαιρα που μπορεί να διατηρηθεί για 
τη διάσωση της ιστορικής μνήμης και συνέχειας της πύλης. 

2. Στο χαρακτηριζόμενο ως διατηρητέο κτίριο απαγορεύε¬ 
ται κάθε αφαίρεση, αλλοίωση ή καταστροφή των επί μέρους 
αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκατα¬ 
στάσεων, η στατική ενίσχυση και η εσωτερική διαρρύθμιση 
του κτιρίου, εφ’ όσον δεν αλλοιώνεται ο γενικός αρχιτεκτονι¬ 
κός χαρακτήρας του. 

4. Απαγορεύεται η τοποθέτηση κάθε είδους επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η 
τοποθέτηση επιγραφών μικρών διαστάσεων στην ελληνική γλώσ¬ 
σα, που να πληροφορούν για τη χρήση των χώρωντου κτιρίου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


7121 


5. Για οποιαδήποτε παρέμβαση στο εσωτερικό και εξωτε¬ 
ρικό του διατηρητέου κτιρίου, όπως και για την τοποθέτηση 
επιγραφών, απαιτείται έλεγχος της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ) και της Διεύθυνσης 
Πολιτισμού του Υπουργείου Μακεδονίας - Θράκης. 

6. Κατά της αποφάσεως αυτής μπορεί να ασκηθεί το ένδι¬ 
κο μέσο της αιτήσεως ακυρώσεως ενώπιον του Συμβουλίου 
της Επικράτειας, σύμφωνα με τις διατάξεις του άρθρου 46 
του Π.Δ. 18/1989 «Κωδικοποίηση Διατάξεων νόμων για το 
Συμβούλιο της Επικράτειας». 


7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου Ο.Τ.Α. 

8. Η ισχύς της απόφασης αυτής αρχίζει απάτη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 16 Οκτωβρίου 2000 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ-104 < 3 ) 

Χαρακτηρισμός ως διατηρητέου του κτιρίου που βρίσκε¬ 
ται στο Κρατερό Φλώρινας και επί της κεντρικής πλα¬ 
τείας του χωριού και καθορισμός ειδικών όρων και πε¬ 
ριορισμών δόμησής του, φερόμενου ως ιδιοκτησίας 
του Δήμου Κ. Κλεινών Ν. Φλώρινας. 

ΟΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Ι.Τις διατάξεις: 

• Του Ν. 1577/1985 (ΦΕΚ 210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 - ΦΕΚ 
91Α), συμπληρώθηκε με το άρθρο 22 του Ν. 2300/ 1995 
(ΦΕΚ 69 Α') και αντικαταστάθηκε με το άρθρο 3 του Ν. 
2831/2000 ( ΦΕΚ 140 Α') «Τροποποίηση των διατάξεων 
του Ν. 1577/1985 « Γενικός Οικοδομικός Κανονισμός» και 
άλλες πολεοδομικές διατάξεις». 

• Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άθρου 2 παρ. δ (αα) και (δδ), που αναφέρονται στο χα¬ 
ρακτηρισμό κτιρίων ως διατηρητέων ή οικισμών ή τμημά¬ 
των αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 92/1987 (ΦΕΚ51Α) «Οργανισμός Υπουργείου 
Βόρειας Ελλάδας», όπως τροποποιήθηκε και συμπληρώ¬ 
θηκε με τις διατάξεις του Π.Δ./τος 492/1988 (ΦΕΚ 224 Α). 

• Του άρθρου 29Α' του Ν. 1558/1985 «Κυβέρνηση και 
Κυβερνητικά Όργανα» (ΑΊ37), που προστέθηκε με το άρ¬ 
θρο 27 του Ν.2081/1992 (ΑΊ54) και αντικαταστάθηκε με 
τηνπαράγρ. 2ατου άρθρου 1 του Ν. 2469/1997 (Α'38). 

2. Την απόφαση Υ.704/19.8.1988 (ΦΕΚ575 Β') του Πρω¬ 
θυπουργού, γιατη μετονομασίατου Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την από 31 Αυγούστου 2000 ατηολογική έκθεση της 
Διεύθυνσης Πολιτισμού του Υπουργείου Μακεδονίας - 
Θράκης. 

4. Την από 3 Οκτωβρίου 2000. απάντηση του Δήμου Κ. 
Κλεινών, ιδιοκτήτη του υπόψη κτιρίου, με την οποία συμ¬ 
φωνεί για το χαρακτηρισμό του υπόψη κτιρίου ως διατη¬ 
ρητέου, αποφασίζουμε: 

1. Χαρακτηρίζουμε ως διατηρητέο το κτίριο που βρί¬ 
σκεται στο Κρατερό Φλώρινας και επί της Κεντρικής πλα¬ 
τείας του χωριού, φερόμενο ως ιδιοκτησία του Δήμου Κ. 
Κλεινών Ν. Φλώρινας, όπως φαίνεται στο συνημμένο το- 
πογραφικό διάγραμμα σε κλίμακα 1:200, που θεωρήθηκε 
από τη Δ/νση Πολιτισμού του ΥΜΑΘ και που σε σμίκρυν¬ 
ση αντίτυπό του δημοσιεύεται με την απόφαση αυτή, για 
τους παρακάτω κυρίως λόγους: 


• Είναι ένα από τα λίγα χαρακτηριστικά δείγματα της 
παραδοσιακής αρχιτεκτονικής της Φλώρινας που έχουν 
απομείνει και διατηρείται σε πολύ καλή κατάσταση. 

• Η τυπολογία της κάτοψής του είναι ενδιαφέρουσα και 
παρουσιάζει παραστατικά τη λειτουργική μεταμόρφωση 
ενός τύπου κατοικίας της περιοχής σε διδακτήριο. 

• Η μορφολογία του κτιρίου, η διαμόρφωση των ανοι¬ 
γμάτων καθώς και ο συνδυασμός τούβλου, πέτρας και ξύ¬ 
λου στη δομή του το καθιστούν ένα από τα πιο ενδιαφέ¬ 
ροντα παραδοσιακά κτίρια της περιοχής. 

• Η θέση του στην κεντρική πλατεία του χωριού το με¬ 
τατρέπει σε πόλο έλξης, ενδιαφέρον τοπολογικό στοιχείο 
και σημαντικό σημείο αναφοράς στο χάρτη του χωριού. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρ¬ 
χιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έλεγχος της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της 
Διεύθυνσης Πολιτισμού του Υπουργείου Μακεδονίας 
Θράκης. 

6. Κατά της αποφάσεως αυτής μπορεί να ασκηθείτο έν¬ 
δικο μέσο της απήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Οκτωβρίου 2000 

ΟΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ.7103 (4) 

Χαρακτηρισμός ως διατηρητέου του κτιρίου του Δημοτι¬ 
κού Σχολείου Ακρίτα Φλώρινας, επί της κεντρικής 
οδού του χωριού και καθορισμός ειδικών όρων και πε¬ 
ριορισμών δόμησης του, φερόμενου ως ιδιοκτησίας 
του Δήμου Κ. Κλεινών Φλώρινας. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Ι.Τις διατάξεις: 

• Του Ν. 1577/1985(Φ.Ε.Κ. 210 Α') «Γενικός Οικοδομι¬ 
κός Κανονισμός»και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
Φ.Ε.Κ. - 91 Α'), συμπληρώθηκε με τα άρθρο 22 του Ν. 
2300/1995 (Φ.Ε.Κ. 69 Α') και αντικαταστάθηκε με το άρ¬ 
θρο 3 του Ν. 2831/2000 (Φ.Ε.Κ. 140Α') «Τροποποίησητων 
διατάξεων του Ν. 1577/1985 «Γενικός Οικοδομικός Κανο- 
νισμός»και άλλες πολεοδομικές διατάξεις.» 

• Του Π.Δ. 358/1986(Φ.Ε.Κ. 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 92/1987 (Φ.Ε.Κ. 51 Α') «Οργανισμός Υπουρ¬ 
γείου Βόρειας Ελλάδας», όπως τροποποιήθηκε και συ¬ 
μπληρώθηκε με τις διατάξεις του Π.Δ/τος 492/1988 
(Φ.Ε.Κ. 224 Α). 

• Του άρθρου 29Α' του Ν. 1558/1985 «Κυβέρνηση και 
Κυβερνητικά Όργανα» (ΑΊ37), που προστέθηκε με το άρ¬ 
θρο 27 του Ν. 2081/1992 (Α'154)και αντικαταστάθηκε με 
την παράγραφο 2ατου άρθρου 1 του Ν. 2469/1997(Α'38). 

2. Την απόφαση Υ. 704/19.8.1988 (Φ.Ε.Κ. 575 Β') του 
Πρωθυπουργού, για τη μετονομασίατου Υπουργείου Βό¬ 
ρειας Ελλάδας σε Υπουργείου Μακεδονίας Θράκης. 

3. Την από 31 Αυγούστου 2000 αιτιολογική έκθεση της 
Διεύθυνσης Πολιτισμού του Υπουργείου Μακεδονίας - 
Θράκης. 

4. Την από 3 Οκτωβρίου 2000 απάντηση του Δήμου Κ. 
Κλεινών, με την οποία συμφωνεί για το χαρακτηρισμό του 
υπόψη κτιρίου ως διατηρητέου, αποφασίζουμε: 

1. Χαρακτηρίζουμε ως διατηρητέο το κτίριο που βρί¬ 
σκεται στο χωριό Ακρίτας Φλώρινας, επί της κεντρικής 
οδού του χωριού, φερόμενο ως ιδιοκτησία του Δήμου Κ. 
Κλεινών Φλώρινας, όπως φαίνεται στο συνημμένο τοπο- 
γραφικό διάγραμμα σε κλίμακα 1:5000, που θεωρήθηκε 
από τη Διεύθυνση Πολιτισμού του Υ. ΜΑ.Θ. και που σε σμί¬ 


κρυνση αντίτυπό του δημοσιεύεται με την απόφαση αυτή, 
για τους παρακάτω κυρίως λόγους: 

α. Είναι εξαιρετικό νεοκλασικό κτίριο των αρχών του 
20ου αιώνα και διατηρείται σε πολύ καλή κατάσταση. 

β. Είναι χαρακτηριστικό παράδειγμα αστικού νεοκλασι¬ 
κισμού και ένα από τα μεγαλύτερα και σπουδαιότερα νε¬ 
οκλασικά κτίρια όλου του νομού. 

γ. Η τυπολογία της κάτοψης, η μορφολογία του κτιρίου 
καθώς και η αισθητική των όψεών του το καθιστούν πολύ 
σπουδαίο νεοκλασικό κτίριο του οποίου το μέγεθος και η 
αξία υπερβαίνουν την περιοχή του. 

δ. Αξίζει να διατηρηθεί και να χρησιμοποιηθεί για να στε¬ 
γάσει ποικίλες χρήσεις λόγω του μεγέθους της αξίας αλ¬ 
λά και της σημασίας του. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση η εσωτερική διαρρύθμι¬ 
ση του κτιρίου, εφ’ όσον δεν αλλοιώνεται ο γενικός αρχι¬ 
τεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξωτε¬ 
ρικό του διατηρητέου κτιρίου, όπως και για την τοποθέτηση 
επιγραφών, απαιτείται έλεγχος της Επιτροπής Πολεοδομι- 
κού και Αρχιτεκτονικού Ελέγχου (Ε.Π.Α.Ε.) και της Διεύθυν¬ 
σης Πολιτισμού του Υπουργείου Μακεδονίας - Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Οκτωβρίου 2000 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ- 7713 (5) 

Αναστολή έκδοσης οικοδομικών αδειών αλλαγής χρήσης 

στις αγορές «Βατικιώτη», «Βλάλη»,”Μπεζεστένι» του 

ιστορικού εμπορικού κέντρου της Θεσσαλονίκης. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 {ΦΕΚ210 Α'} «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 - ΦΕΚ 91 
Α'), συμπληρώθηκε με το άρθρο 22 του Ν. 2300/ 1995 
(ΦΕΚ 69 Α') και ανπκαταστάθηκε με το άρθρο 3 του Ν. 
2831/2000 (ΦΕΚ 140 Α') «Τροποποίηση των διατάξεων του 
Ν. 1577/1985 « Γενικός Οικοδομικός Κανονισμός» και άλ¬ 
λες πολεοδομικές διατάξεις». 

• Του Ν. 2508/97 «Βιώσιμη οικιστική ανάπτυξη των πό¬ 
λεων και οικισμών της χώρας και άλλες διατάξεις» (Φ. Ε. 
Κ. Α' 124). 

• Του άρθρου 29Α'του Ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το άρ¬ 
θρο 27 του Ν.2081/1992 (Α'154) και αντικαταστάθηκε με 
τηνπαραγρ. 2ατου άρθρου 1 του Ν. 2469/1997 (Α'38). 

• Του Ν.Δ. της 17.7.1923 «Περί σχεδίων Πόλεων κ.λ.π. 
(Φ.Ε.Κ. Α'228), όπως τροποποιήθηκαν και συμπληρώθη¬ 
καν μεταγενέστερα. 

• Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άθρου 2παρ. δ (αα) και (δδ), που αναφέρονται στο χα¬ 
ρακτηρισμό κτιρίων ως διατηρητέων ή οικισμών ή τμημά¬ 
των αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 92/1987 (ΦΕΚ51 Α') «Οργανισμός Υπουργείου 
Βόρειας Ελλάδας», όπως τροποποιήθηκε και συμπληρώ¬ 
θηκε με τις διατάξεις του Π.Δ./τος 492/1988 (ΦΕΚ 224Α'). 

2. Τις αποφάσεις: 

• Υ. 704/19.8.1998 του Πρωθυπουργού «Μετονομασία 
του Υπουργείου Βορείου Ελλάδος σε Υπουργείο Μακε¬ 
δονίας - Θράκης» (Φ. Ε. Κ. Β'575). 

• Αριθ. ΔΙΛΑΠ/Γ/3200/51805/23.2.1987 του Υπουργεί¬ 
ου Πολιτισμού «Χαρακτηρισμός ως ιστορικών τόπων των 
αγορών Πλατείας 'Αθωνος (Βατικιώτη), Βλάλη και Μπεζε- 
στένη Θεσσαλονίκης» (Φ.Ε.Κ. Β' 154). 

• γ. Αριθ. ΥΠ.ΠΟ/ΔΙΛΑΠ/3046/51009/14.10.1994 «Χα¬ 
ρακτηρισμός ως ιστορικού τόπου του ιστορικού κέντρου 
Θεσσαλονίκης» (Φ.Ε.Κ. Β' 833). 


• Κ. Υ. Α. 44242/2361 /89 των Υπουργών Δη μόσιας Τάξης 
και ΠΕ.ΧΩ.ΔΕ «Σφράγιση ακινήτων σε περίπτωση μετα¬ 
βολής χρήσης» (Φ.Ε.Κ. Β' 380). 

• Υπ’ αριθμ. 280/1998 (Αριθ. Συνεδρίασης 5/26.2.98) και 
1817/1θ99( Αριθμ. Συνεδρίασης 26/20.12.1999) του Δημο¬ 
τικού Συμβουλίου του Δήμου Θεσσαλονίκης, για τον καθο¬ 
ρισμό ειδικών χρήσεων γης, ρυθμίσεων και κανονισμού λει¬ 
τουργίας των Ιστορικών Αγορών του Εμπορικού Κέντρου 
της Θεσσαλονίκης «Βατικιώτη - Βλάλη - Μπεζεστένι». 

• Υπ’ αριθμ. 1558/20-3-1992 του Υπουργού Μακεδο¬ 
νίας - Θράκης «Τροποποίηση ρυμοτομικού σχεδίου γιατο 
χαρακτηρισμό χώρων Δημοτικών Αγορών στα οικοδομικά 
τετράγωνα 59 και 61 της περιοχής «Αγορά Βλάλη» του 
Δήμου Θεσσαλονίκης» (ΦΕΚ Δ' 344). 

3. Τη γνωμοδότηση του Συμβουλίου Χωροταξίας Οικι¬ 
σμού και Περιβάλλοντος (ΣΧΟΠ) του Υπουργείου Μακε¬ 
δονίας - Θράκης, που διατυπώθηκε στο πρακτικό αυτού 
6/19-10-2000. 

4. Την ανάγκη διαφύλαξης του παραδοσιακού χαρα¬ 
κτήρα των αγορών «Βατικιώτη», «Βλάλη», «Μπεζεστένι» 
του ιστορικού εμπορικού κέντρου της Θεσσαλονίκης, 
αποφασίζουμε: 

Αναστέλλουμε για ένα (1) έτος την έκδοση οικοδομικών 
αδειών αλλαγής χρήσης των εμπορικών γενικά καταστη¬ 
μάτων των αγορών «Βατικιώτη», «Βλάλη», «Μπεζεστένι» 
του ιστορικού εμπορικού κέντρου της Θεσσαλονίκης, σε 
καταστήματα υγειονομικού ενδιαφέροντος συναθροίσε- 
ως κοινού, όπως Κέντρα διασκέδασης, Καφέ-Μπαρ, 
Εστιατόρια, Ταβέρνες, Ουζερί, Κυλικεία κλπ. 

Κατά της αποφάσεως αυτής μπορεί να ασκηθεί το ένδι¬ 
κο μέσο της αιτήσεως ακυρώσεως ενώπιον του Συμβου¬ 
λίου της Επικράτειας, σύμφωνα με τις διατάξεις του άρ¬ 
θρου 46 του Π.Δ. 18/1989 «Κωδικοποίηση Διατάξεων νό¬ 
μων για το Συμβούλιο της Επικράτειας». 

Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Οκτωβρίου 2000 

Ο ΥΠΟΥΡΓΟΙ 

ΓΕΩΡΓΙΟΣ ΠΑΣΧΑΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



